**ΣΥΝΔΕΣΜΟΣ ΕΚΔΟΤΩΝ ΒΟΡΕΙΑΣ ΕΛΛΑΔΑΣ**

**8ο Πανελλήνιος Μαθητικός Ποιητικός Διαγωνισμός για το σχολικό έτος 2016-2017**

**στο πλαίσιο των εκδηλώσεων του 27ου Πνευματικού Μαΐου 2017**

* Για μαθητές Γυμνασίων, Γενικών και Επαγγελματικών Λυκείων της χώρας,
* Με ένα (1) ή δύο(2) ποιήματα ο καθένας, τα οποία δεν πρέπει να υπερβαίνουν (το κάθε ένα) τις δύο σελίδες.
* Το θέμα είναι ελεύθερο και τα ποιήματα μπορούν να έχουν δακτυλογραφηθεί σε Υ/Η ή να είναι χειρόγραφα.

**Τα ποιήματα θα πρέπει να αποστείλουν ταχυδρομικώς οι μαθητές μέσω του σχολείου τους μέχρι την Τρίτη 28 Φεβρουαρίου 2017**

στην διεύθυνση: Σύνδεσμος Εκδοτών Βόρειας Ελλάδας, Εγνατία 154 (εντός ΔΕΘ) - Τ.Κ. 546 36 Θεσσαλονίκη.

Διευκρινίζεται ότι εντός του φακέλου θα πρέπει να περιλαμβάνονται όλα τα στοιχεία επικοινωνίας του σχολείου (διεύθυνση, Τ.Κ., τηλέφωνο, fax, e-mail) και τα ονόματα των μαθητών.

Εάν κάποιοι μαθητές θέλουν να χρησιμοποιήσουν ψευδώνυμο, είναι απαραίτητο στον φάκελο να περιέχονται τα στοιχεία τους. Η συμμετοχή των μαθητών είναι προαιρετική και η σύνθεση των ποιημάτων θα γίνει εκτός των ωρών λειτουργίας του σχολείου.

Η αξιολόγηση των ποιημάτων θα γίνει από κριτική επιτροπή που θα συσταθεί από τον Σύνδεσμο Εκδοτών Βόρειας Ελλάδας.

Θα απονεμηθούν τρία (3) βραβεία και τρείς (3) έπαινοι, για τους μαθητές του Γυμνασίου και τρία (3) βραβεία και τρείς (3) έπαινοι, για τους μαθητές των Λυκείων. Σε όλους τους συμμετέχοντες (εκτός από τους βραβευθέντες) θα χορηγηθεί αναμνηστικό συμμετοχής.

Η απονoμή των βραβείων και των επαίνων θα πραγματοποιηθεί σε αίθουσα πολιτισμού της Θεσσαλονίκης το δεύτερο δεκαπενθήμερο του Απριλίου 2017, σε ημερομηνία που θα καθοριστεί από τον Σύνδεσμο Εκδοτών Βόρειας Ελλάδας.

Για περισσότερες πληροφορίες, οι ενδιαφερόμενοι μπορούν να απευθύνονται στον Σύνδεσμο Εκδοτών Βόρειας Ελλάδας στο τηλ. και FAX: 2310 242593 ή στην ιστοσελίδα [www.sekve.gr](http://www.sekve.gr).